**Naasianjoki**  (ven. Назия, *Nazija* ) on Venäjällä Leningradin alueen Korotkan piirissä virtaava 43 kilometriä pitkä joki, joka laskee Laatokkan etelärantaan Petrokrepostin lahdella Nazijassa.

Joen kulku
----------

Naasianjoki saa alkunsa Maaluksan kylän lähellä sijaitsevalta Maluksinin suoalueelta (ven. Малуксинский Мох, *Maluksinski Moh*). Joki virtaa aluksi kohti luodetta ja se kääntyy ennen Slavjankan laajaa asuinaluetta (ven. Славянка) kohti pohjoista Laatokan rantaan asti. Siellä se virtaa Priladožskin (Приладожский) kautta rannikolle, jossa joenvarressa on Ala-Naasian kylän asutusta. Joen yli kulkee Priladožskin kohdalla valtatie Kuolan valtatie. Laatokan rannikolla se leikkaa ensin Vanhan Laatokan kanavan läpi (ven. Новоладожский канал) ja sitten vielä uuden Laatokan kanavan läpi. Muun muassa tämänkin joen vesi täydentää kanavasta poistuvaa vettä eikä kanavassa tarvita tämän takia sulkulaitteita.

Joki on alajuoksulla 4–10 metriä leveä ja varsinkin alajuoksu kelpaa melontaan. Priladožskin kylän jätevedet on johdettu jokeen puhdistamattomina.

Historiaa
---------

Joen nimen etymologia johdetaan suomalais-karjalaisesta sanasta *nasia*, jolla arvellaan tarkoitetun "myrkkymarjoja" (Волчьи ягоды ). Niitä on kasvanut alueella paljon. Joen varrella on sijainnut Markkovan seurakuntaan kuuluneita inkerinsuomalaisia kyliä. Nykyään suurin asutuskeskus on Priladožskin taajama. Naasian taajama sijaitsee idempänä Lavajoen varrella.

Alueella olevista soista on nostettu runsaasti turvetta ja turvesoiden kuivatusoja on aina johdettu Naasianjokeen.

Naasianjoen valuma-alue
-----------------------

Naasianjoki kuuluu Nevan vesistöalueessa Laatokan valuma-alueeseen ja se laskee suoraan Laatokkaan. Laatokan laskujoki Neva laskee Pietarissa Itämeren Suomenlahteen.

Joen pituus on 42 kilometriä ja sen valuma-alueen pinta-ala on 332 neliökilometriä. Suurin sivujoki Mustajoki (ven. Чёрная, *Tšornaja*) yhtyy siihen Priladožskissa 5,2 kilometriä joensuusta. Mustajoki on 21 kilometriä pitkä ja sen valuma-alue on 92,6 neliökilometriä. Mustajoen latvahaarat sijaitsevat Slavjankassa asti. Keskijuoksulla sijaitsevat sivu-uomat Kjanga (Кянга) ja Barskovyi (Барсковый), jonka alueella on kaksi järveä. Järvet ovat Dolgojen pinta-ala on noin 20 hehtaaria , ja Barskoje (Варское). Yläjuoksulla sijaitsevat Svelenkaja (Свеленькая) ja Sidorvka (Сидорвка). Naasianjoella on vielä yksi luetteloitu järvi Krugloje, jonka pinta-ala on vain 2 hehtaaria. Kaivannaisten ottamisen jälkeen on vesi valloittanut monet kuopat, joten tekolampia on alueella runsaasti.

* Yksityiskohta vuoden 1863 kartassa kanavasta Naasianjoen kohdallaYksityiskohta vuoden 1863 kartassa kanavasta Naasianjoen kohdalla
* Laatokan kanava Naasianjoen kohdalla vuonna 1909Laatokan kanava Naasianjoen kohdalla vuonna 1909
* Naasianjoen valuma-aluetta vuoden 1954 kartassaNaasianjoen valuma-aluetta vuoden 1954 kartassa

Lähteet
-------

### Huomioita

1. 1 2 3  Asia katsottu ja mitattu Internetin karttapalveluista kuten esimerkiksi Google Earth, GeoMixer tai ACME.
2. 1 2 3 4 5  Asia on luettu venäjänkielisen Wikipedian artikkelista ru:Назия (река).
3. ↑  Asia on luettu venäjänkielisen Wikipedian artikkelista ru:Волчьи ягоды.

### Viitteet

1. 1 2 3  Naasianjoki, Назия (*textual.ru*) *Venäjän valtion vesistötietokanta*. Viitattu 29.1.2022. (venäjäksi)
2. 1 2 3 4 5  USSR\_map\_NO\_36-1\_Leningrad.jpg (Wikipedia Commons), Itä-Euroopan topografiset kartat (sarja N501, karttalehti NO 36-1 Leningrad), USA:n armeijan karttapalvelu, 1954
3. ↑  Kuusisto, Esko: Luoteis-Venäjä on vetten Venäjä.  *Vesitalous*, 2006, 47. vsk, nro 5, s. 7–10. Helsinki:  Ympäristöviestintä YVT Oy. ISSN 0505-3838. Artikkelin verkkoversio (PDF). Viitattu 8.1.2022.
4. ↑  Randefelt, Roland: *Inkeri: tiekartta 1:200 000*. Vantaa: Ingriainfo Oy, 1992. ISBN 951-96326-0-3.
5. ↑  Mustajoki, Черная (*textual.ru*) *Venäjän valtion vesistötietokanta*. Viitattu 29.1.2022. (venäjäksi)
6. ↑  Dolgoje, Долгое (*textual.ru*) *Venäjän valtion vesistötietokanta*. Viitattu 29.1.2022. (venäjäksi)
7. ↑  Krugloje, Круглое (*textual.ru*) *Venäjän valtion vesistötietokanta*. Viitattu 29.1.2022. (venäjäksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: ru:Назия (река)